Íbúar í Hvalfjarðarsveit hafa áhuga á að tengjast strætisvagnaferðum Stætó bs til Akraness , enda mun það hafa verið eitt af kosningaloforðum meirihlutans í sveitarstjórninni . Í dag , miðvikudag , er fyrirhugaður fundur oddvita og sveitarstjóra Hvalfjarðarsveitar með fulltrúum bæjarstórnar Akraness um málið . Forstjóri Strætó bs mun hafa tekið málaleitaninni vel , en lagði til að fulltrúar Akraness og Hvalfjarðarsveit næðu samningum sín á milli áður en gengið yrði til frekari samninga . Akranes er með sérstakan þjónustusamning við Strætó bs , en á ekki hlut í byggðasamlaginu um fyrirtækið . Að sögn Einars Arnar Torlaciusar sveitarstjóra snýst því málið um það að Hvalfjarðarsveit fái að ganga inn í þennan samning , með kostnaðarhlutdeild . Einar segir að í stað þess að strætisvagninn aki nú án þess að stöðva í gegnum Hvalfjarðarsveitina séu óskir um að vagninn stöðvi á planinu við Hvalfjarðargöngin , væntanlega einnig á gatnamótunum við Innnesveginn og jafnvel á öðrum stað á Innnesveginum . Í dag þurfi íbúar Innness að fara til Akraness til að taka vagninn . „ Vonandi leiða þessar samningaviðræður til þess að komið verði upp biðskýlum á þessu stöðum og íbúar í Hvalfjarðarsveitinni geti á auðveldari hátt en nú nýtt sér þjónustu strætisvagnanna , “ segir Einar Örn í samtali við Skessuhorn .